钦定古今图书集成/明伦汇编/氏族典/第214卷 > 何炯
## 钦定古今图书集成/明伦汇编/氏族典/第214卷 > 何炯

按《梁书何炯传》：“炯字士光，庐江灊人也。父撙，太中大
夫。炯年十五，从兄引受业一期，并通《五经》章句。炯白
晳，美容貌，从兄求点每称之曰：‘叔宝神清，弘治肤清。
今观此子，复见卫、杜在目。年十九，解褐扬州主簿，举
秀才，累迁王府行参军，尚书兵、库部二曹郎。出为永
康令，以和理称。还为仁威南康王限内记室，迁治书’”
侍御史。以父疾经旬，衣不解带，头不栉沐，信宿之间，
形貌顿改。及父卒，号恸不绝声，枕凷籍地，腰虚脚肿，
竟以毁卒。